**ОБЩИНСКА ИЗБИРАТЕЛНА КОМИСИЯ ЛОВЕЧ**

**ПРОТОКОЛ № 44/29.03.2017 г.**

от заседание на Общинска избирателна комисия Ловеч

Днес, 29.03.2017 г., в 12.00 ч. в гр. Ловеч, ул. „Търговска” № 22, стая 101 се проведе заседание на ОИК Ловеч, в състав:

|  |  |
| --- | --- |
| ПРЕДСЕДАТЕЛ: | Ваня Христова Иванова |
| ЗАМ.-ПРЕДСЕДАТЕЛ: | Къймет Мехмедова Делиеминова |
| СЕКРЕТАР: | Йорданка Владимирова Минчева |
|  | Илица Тодорова Петрова  Христо Дишев Иванов  Десислав Стефанов Гецов |
|  | Йоанна Владиславова Йолова-Луканова |
|  | Валентин Георгиев Вълев |
|  | Габриела Петрова Петрова  Светослав Руменов Димитров  Анна Дочева Михайлова |

Присъстват всички членовете на комисията и съгласно чл. 85, ал. 3 от Изборния кодекс е налице необходимия кворум.

Председателят предложи следния дневен ред на заседанието:

1. Обявяване прекратяване на пълномощията на кмет на кметство Дренов, община Ловеч

Други предложения не бяха направени, поради което с 11 гласа „За“ Общинска избирателна комисия Ловеч прие обявения дневен ред.

**По т. 1. от дневния ред:** Обявяване прекратяване на пълномощията на кмет на кметство Дренов, община Ловеч.

Председателят докладва, че е получено писмо от Председателя на Общински съвет Ловеч, към което е приложена молба от Йордан Тинчев Любенов да му бъдат прекратени пълномощията като кмет на кметство Дренов. Посочи, че са налице предпоставките по чл. 42, ал. 1, т. 1 от ЗМСМА, поради което предложи проект на решение. След поименно гласуване, с 11 гласа „За“ - Ваня Христова Иванова, Къймет Мехмедова Делиеминова, Йорданка Владимирова Минчева, Христо Дишев Иванов, Илица Тодорова Петрова, Десислав Стефанов Гецов, Йоанна Владиславова Йолова-Луканова, Валентин Георгиев Вълев, Габриела Петрова Петрова, Светослав Руменов Димитров и Анна Дочева Михайлова, Общинска избирателна комисия Ловеч прие

**Р Е Ш Е Н И Е**

**№ 417-МИ**

**Гр. Ловеч, 29.03.2017 г.**

**Относно:** прекратяване пълномощията на кмет на кметство Дренов, община Ловеч

С писмо изх. № ОС-223(1) от 27.03.2017 г. председателят на Общински съвет Ловеч уведомява ОИК Ловеч, че е постъпила молба от г-н Йордан Тинчев Любенов за прекратяване на пълномощията му като кмет на с. Дренов, община Ловеч. Приложена е молба с вх. № ОС-223/24.03.2017 г., с която последният моли, на основание чл. 42, ал. 1 т. 1 от Закона за местното самоуправление и местната администрация (ЗМСМА), да му бъдат прекратени пълномощията като кмет на кметство Дренов, община Ловеч.

От приложените документи се установява наличие на предпоставките по чл. 42, ал. 4, във връзка с ал. 1, т. 1 от ЗМСМА. С Решение № 355-МИ от 26.10.2015 г. ОИК Ловеч е обявила за избран за кмет на кметство Дренов, община Ловеч на първи тур Йордан Тинчев Любенов. На основание чл. 42, ал. 1, т. 1 от ЗМСМА същият е подал оставка с вх. № ОС-223/24.03.2017 г., чрез председателя на Общински съвет Ловеч до общинската избирателна комисия, поради което пълномощията на кмета на кметство Дренов, община Ловеч следва да бъдат прекратени.

Предвид изложеното, на основание чл. 42, ал. 4, във връзка с ал. 1, т. 1 от ЗМСМА, във Общинска избирателна комисия Ловеч

**Р Е Ш И :**

ОБЯВЯВА предсрочното прекратяване на пълномощията на кмета на кметство Дренов, община Ловеч, област Ловеч, Йордан Тинчев Любенов, обявен с Решение № 355-МИ от 26.10.2015 г. Ловеч, за избран за кмет на кметство Дренов, община Ловеч, област Ловеч на изборите, произведени на 25.10.2015 г.

АНУЛИРАудостоверение № 17/5.11.2015 г. за избран кмет на кметство Дренов, издадено от ОИК Ловеч.

            Настоящото решение, съгласно чл. 42, ал. 5 от ЗМСМА, не подлежи на обжалване.

На основание чл. 42, ал. 5 от ЗМСМА, препис от решението да се изпрати на Централната избирателна комисия и на Председателя на Общински съвет Ловеч.

Препис от настоящото решение да се постави на таблото за обяви на Община Ловеч и на интернет страницата на Общинска избирателна комисия Ловеч.

След изчерпване на дневния ред заседанието на ОИК Ловеч бе закрито в 12.30 ч.

ПРЕДСЕДАТЕЛ:………………………………….

/Ваня Иванова/

СЕКРЕТАР:………………………………………..

/Йорданка Минчева/